**Процедура по публикуване на ГФО в Търговския регистър**

Закона за счетоводството задължава всеки търговец по смисъла на Търговския закон (ТЗ) до 31 Март да изготви Годишен финансов отчет (ГФО) за предходната година, като определен кръг от предприятия са задължени **до 30 Юни** да публикуват отчетите в Търговския регистър (чл.40 от ЗСч).

Процедурата по публикуване на ГФО е регламентирана в Закона за търговския регистър. Представяме ви я в синтезиран вид:

**1. Лица, които могат да бъдат заявители (чл. 15 ЗТР)**

В ЗТР изрично са посочени лицата, които могат да заявят публикуване на ГФО, като заявители могат да бъдат:

- Търговецът;

- Адвокат с изрично писмено пълномощно за представителство пред Агенция по вписванията;

- Съставителят на финансов отчет с нотариално заверено пълномощно. Съгласно Закона за счетоводството, съставител на годишен финансов отчет може да бъде [счетоводител](http://www.microfinance-bg.com/) със съответния образователен ценз и стаж, който е в трудови или нает по извънтрудови правоотношения с дружеството. Счетоводителят може да е и представител на [счетоводна кантора](http://www.microfinance-bg.com/contacts.php) или специализирано счетоводно предприятие, с което съответното предприятие има сключен договор за счетоводно обслужване или конкретно с годишно счетоводно приключване.

При спазване на всички процедурни изисквания, тези лица имат самостоятелно правомощие да бъдат заявители при обявяване на ГФО. Това обаче не значи, че ГФО заедно със всички документи по обявяването му, трябва да задължително да бъдат подадени в Търговския регистър (ТР) лично от тях. Те могат да се подадат и от пълномощник с нотариално заверено пълномощно, като освен това нотариална заверка трябва да има и на подписа на заявителя в заявлението за обявяване (чл.15, ал. 2 ЗТР).

**2. Предприятия, задължени да публикуват отчетите си в Търговския регистър**

Задължени да обявят годишните си отчети в Търговския регистър са всички предприятия, регистрирани по Търговския закон (ТЗ). Такива са дружествата с ограничена отговорност (ЕООД, ООД), акционерните дружества (АД), едноличните търговци (ЕТ), командитните дружества (КД) и събирателните дружества (СД). Предприятията, регистрирани по Закона за задълженията и договорите (ДЗЗД) не публикуват отчетите си в Търговския регистър. Отчетите на тези дружества се публикуват в специализиран интернет сайт или в печатно икономическо издание.

Дори и предприятието да не е осъществявало дейност през отчетната година, това не го освобождава от задължението за публикуване на годишен отчет в ТР, въпреки че в този случай са освободени от подаване на Годишен отчет за дейността в НАП и/или НСИ.

**Глоби и санкции за неизпълнение**

Съгласно Закона за счетоводството, глобите са:

- за отговорните длъжностни лица – от 500 до 2000 лева;

- за юридическото лице или едноличен търговец - от 500 до 3000 лева.

За повторно нарушение санкцията е в двоен размер.

Санкциите съгласно Закона за търговския регистър (ЗТР) са следните:

- за отговорните длъжностни лица – от 100 до 500 лева;

- за юридическото лице или едноличен търговец - от 500 до 1000 лева.

От 03.05.2011 г. с влезлите в сила промени в Закона за счетоводството, **едноличните търговци се освобождават от задължение за публикуване на годишните си отчети в случай, че не подлежат на независим финансов одит.**

**Ред за публикуване на годишните финансови отчети**

4.1**. Необходими документи**:

- Заявление за обявяване на годишни финансови отчети, образец Г2 – може да се изтегли от [интернет страницата](http://www.brra.bg/DefaultDocuments.ra) на Агенция по вписванията: ; <https://public.brra.bg/Internal/Registration.ra>

Желателно е четирите документа при подаването по електронен път да са на 4 отделни файла в PDF формат, именувани например:1. GFO\_2014, 2 PROTOCOL\_2014, 3. Declaracia\_2014, 4. Taksa

**1.- Годишен финансов отчет**;/ Изготвя се от счетоводителя/.

2.- **Протокол** от решение на управляващия орган (протокол от общото събрание на съдружниците, респ. **протокол от решение на едноличния собственик на капитала**) за приемане на годишния отчет. За едноличните търговци (ЕТ) не се изисква такова решение; виж ПРИЛОЖЕНИЕ 1

3.- **Декларация по чл. 13 ал.4** от ЗТР (Декларация относно истинността на заявените за вписване обстоятелства и приемането на представените за обявяване актове). Декларацията трябва да е подписана от заявителя; ПРИЛОЖЕНИЕ 2

4- **Документ за внесена държавна такса**. / скенирано копие от платежното нареждане /. Към настоящия момент държавната такса за публикуване на ГФО е 40 лева, като ако това стане по електронен път тя е 20 лв.;

4.2**. Подаване на заявлението**

Публикуването на ГФО може да бъде извършено във всяко териториално поделение на Агенцията по вписванията /40 лева/ или по електронен път с електронен подпис, чрез електронната система на Агенцията.: <https://public.brra.bg/Internal/Registration.ra>

**Видеоурок за подаването**: <http://www.registryagency.bg/bg/services/trgovski-registr/video-uroci/podavane-na-zayavlenie-g2/>

Изпращането на ГФО и останалите документи по пощата е недопустимо поради изискването, самоличността на подателя да се провери.

При подаване на заявления по електронен път се ползва 50% намаление от държавната такса. За целта обаче, търговецът трябва да притежава квалифициран електронен подпис. По електронен път могат да публикуват годишни отчети и съставителите ([счетоводителят](http://www.microfinance-bg.com/services.php), изготвил и подписал годишният отчет), както и адвокати, като за целта те трябва да са изрично упълномощени и да притежават електронен подпис.

**РЕШЕНИЕ**

**На едноличния собственик на капитала**

**На ЕООД .............................**

**ЕИК .....................................**

**Седалище ..................................**

**и адрес на управление ...........................................................**

**Днес, ......................... след като се запознах с Годишния финансов отчет за 20... година и изслушах доклада на главния счетоводител взех следните решения:**

1. **Приемам годишния финансов отчет на ЕООД ............................ за 2016 година**
2. **Реших натрупаната печалба за 200... г. да не се разпределя към датата на приемане на отчета.**

**Едноличен собственик на капитала:..............................................**

**/..........................................**

**Д Е К Л А Р А Ц И Я**

**По чл. 13, ал. 4 от Закона за Търговския Регистър**

Долуподписаният .......................................................................... ,

с ЕГН **..............................** , притежаващ л.к. No......................... , издадена на ................................. г. от МВР .................. , декларирам истинността на заявените от мен обстоятелства и приемането на представените от мен актове.

Известна ми е наказателната отговорност, която нося по чл. 313 от Наказателния Кодекс за деклариране на неверни данни.

Дата: 15.06.2016г

Гр. София

Декларатор: ................................